Projekteerimise tehnilised tingimused

1. EHITUSPROJEKTI EESMÄRK: Jalg- ja jalgrattatee rajamine

2. EHITUSLIKUD NÕUDED:

2.1. Projekteerida 3,0 m laiune asfaltbetoonkattega jalg- ja jalgrattatee vastavalt asendiplaanile;

2.2. näha ette jalg- ja jalgrattatee osaline valgustamine Põltsamaa linna piirist kuni tankla mahasõiduni;

2.3. projekteerida vastavalt asendiplaanile kaks uut truupi ja üks valgustatud jalakäijate ülekäik;

2.4. vajadusel näha ette kommunikatsioonitrasside kaitsemeetmete rakendamine või ümbertõstmine, mille täpne vajadus selgub uurimistööde käigus;

2.5. projekteeritav tee eraldada sõiduteest võimalusel vähemalt 5 m laiuse eraldusribaga ja ohtlikud lõigud teepiirdega;

2.6. projekteeritud teerajatis peab olema mehhanismidega hooldatav, teekonstruktsioonid peavad taluma kloriididega libedustõrjet ning lumetõrjeks peab olema võimalik kasutada metallteraga sahka.

3. NÕUDED EHITUSPROJEKTILE

3.1 Ehitusprojekt peab vastama majandus- ja taristuministri 17.07.2015 määruse nr 97 „Nõuded ehitusprojektile1“, majandus- ja taristuministri 03.08.2015 määruse nr 101 „Tee ehitamise kvaliteedi nõuded“ ja juhinduma Eesti Vabariigis kehtivatest teehoiutöödega seotud standarditest, normdokumentidest ja juhendite terviktekstidest;

3.2 vajadusel esitada põhiprojekti koosseisus tehnovõrkude eelprojektid;

3.3 põhiprojekti koosseisus esitada ehitusmaksumuste kalkulatsioon;

3.4 projektiga ettenähtud tööd, mis otseselt mõjutavad piirinaabreid (näiteks kaevetööd, ajutine maakasutus, läbisõit krundilt) tuleb projekteerimise käigus piirinaabritega kooskõlastada ning kui projektlahendus nõuab teemaa laiendamist, tuleb algatada maaomandusprotsess;

3.5 krundijaotuskava peab näitama võõrandatava äralõike kinnistust. Krundijaotuskavale võtta kõigi maaomanike kooskõlastused/nõusolekud võõrandamise protsessi alustamiseks;

3.6 projekt kooskõlastada kõigi asjaomaste võrguvaldajate ja maaomanikega. Ametkondade kooskõlastused hangib vallavalitsus;

3.7 projektdokumentatsioon tuleb üle anda 3 eksemplaris paberkandjal koos ehitise oluliste tehniliste andmetega ja 1 eksemplaris välisel andmekandjal. Digitaalsed joonised vormistada dwg- ja pdf-formaadis;

3.8 projekti kõikide eksemplaride koosseisus esitada kooskõlastustest värvilised koopiad.